《人日陪四家兄宴汪和叔公干兄弟宅》
明代·区大相

是日最宜人，晴光帝苑新。来持柏叶盏，同醉棣华春。

景丽因年早，情忘对酒真。更闻和乐咏，长此接芳辰。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。